CELEX: 62010TJ0006
Language: da
Date: 2012-05-22
Title: Rettens dom (Tredje Afdeling) af 22. maj 2012.#Sviluppo Globale GEIE mod Europa-Kommissionen.#Offentlige tjenesteydelseskontrakter – udbudsprocedure – støtte til told- og skattemyndighederne i Kosovo – afvisning af en tilbudsgivers bud – retsakt, der ikke kan gøres til genstand for søgsmål – bekræftende akt – afvisning – aktindsigt – forordning (EF) nr. 1049/2001 – dokumenter vedrørende udbudsproceduren – delvist afslag på aktindsigt – undtagelse vedrørende beskyttelse af en tredjeparts forretningsmæssige interesser – utilstrækkelig begrundelse.#Sag T-6/10.

Sagens genstand
               Afgørelse
               
            
            Sagens genstand
            Angående 
            Dels påstand om annullation af Kommissionens beslutning af 10. november 2009 om afvisning af det bud, som det konsortium, hvori sagsøgeren deltager, havde afgivet som led i udbudsproceduren EuropAid/127843/D/SER/KOS om levering af tjenesteydelser til støtte for told- og skattemyndighederne i Kosovo (EFT 2009/S 4-003683), dels påstand om annullation af Kommissionens beslutning af 26. november 2009 om ikke at give konsortiet aktindsigt i visse dokumenter vedrørende nævnte udbudsprocedure.
            
            Afgørelse
            Konklusion 
            1) Sagen afvises, for så vidt som den er anlagt til prøvelse af Kommissionens beslutning af 10. november 2009 om afvisning af det bud, som det konsortium, hvori sagsøgeren deltager, havde afgivet som led i udbudsproceduren EuropAid/127843/D/SER/KOS om levering af tjenesteydelser til støtte for told- og skattemyndighederne i Kosovo.
            2) Kommissionens beslutning af 26. november 2009 om aktindsigt i visse dokumenter vedrørende den nævnte udbudsprocedure annulleres, for så vidt der herved i den udleverede version af evalueringsrapporten blev nægtet aktindsigt i de point, der blev tildelt af bedømmelsesudvalget, og som fremgår af rapportens side 3-5.
            3) I øvrigt frifindes Europa-Kommissionen.
            4) Sagsøgerens begæring om bevisoptagelse tages ikke til følge.
            5) Sviluppo Globale GEIE bærer sine egne omkostninger i hovedsagen og betaler tre fjerdedele af Kommissionens omkostninger i denne sag. Kommissionen bærer en fjerdedel af sine egne omkostninger i hovedsagen.
            6) Sviluppo Globale bærer samtlige omkostninger i forbindelse med sagen om foreløbige forholdsregler i sag T-6/10 R.